Lejanisa Peresa

Lejanisa Peresa-Ernandesa (; dzimusi ) ir Kubas vieglatlēte, startē trīssoļlēkšanas sacensībās, 2025. gada pasaules čempione.

 Karjera 
Lejanisa Peresa ir no Pinaras del Rio. Viņas dvīņumāsa Lidjanisa ir rokasbumbas spēlētāja. Lejanisa desmit gadu vecumā iestājās sporta skolā un trenējās gan augstlēkšanā, gan trīssoļlēkšanā. 2018. gadā viņa vairāk pievērsās trīssoļlēkšanai, savās pirmajās oficiālajās sacensībās 2019. gadā sasniedzot 14,13 metru atzīmi.

Pirmos starptautiskos panākumus guva 2019. gada Panamerikas U-20 čempionātā Sanhosē, Kostarikā, kur izcīnīja sudraba medaļu. Viņa bija pieteikta dalībai  Tokijā, bet nestartēja. Pasaules čempionātā pirmo reizi piedalījās 2022. gadā Jūdžīnā un uzreiz ieguva 4. vietu ar rezultātu 14.70 m, sasniedzot personisko rekordu.

2023. gada maijā izcīnīja savu pirmo uzvaru Dimanta līgas posmā Rabātā. Ta paša gada jūlijā viņa ieguva sudraba medaļu Centrālamerikas un Karību jūras reģiona spēlēs Sansalvadorā, sasniedzot personisko rekordu 14,98 m. 2023. gada Pasaules čempionātā Budapeštā ieguva bronzas medaļu, aizlecot 14,96 metrus. Tā paša gada novembrī izcīnīja uzvaru Panamerikas spēlēs Santjago, Čīlē.

2024. gada Pasaules čempionātā telpās Glāzgovā izcīnīja sudraba medaļu, piekāpjoties tikai Teai Lafondai. 2024. gada jūnijā Gvadalaharā, Spānijā, pirmo reizi aizlēca tālāk par 15 metriem, sasniedzot 15,16 m, rezultāts gan tika sasniegts ar vēja palīdzību (+2.3 m/s), lai tiktu klasificēts kā rekords. 2024. gada sezonā uzvarēja vairākos Dimanta līgas posmos. Viņa uzvarēja arī sezonas finālposmā Briselē, izcīnot pirmo Dimanta līgas trofeju.  Parīzē ar 14,68 metrus tālu lēcienu ieguva piekto vietu.

2025. gada Pasaules čempionātā telpās Naņdzjinā izcīnīja zelta medaļu. 2025. gada augustā Cīrihē otro gadu pēc kārtas uzvarēja Dimanta līgas finālā. 2025. gada Pasaules čempionātā, kas risinājās Tokijā, kļuva par pasaules čempioni ar rezultātu 14,94 m.

 Sasniegumi 
2019Panamerikas U-20 čempionāts2.13,21 m2021Olimpiskās spēles—Panamerikas junioru spēles1.14,39 m2022Pasaules čempionāts telpās11.13,99 mPasaules čempionāts4.14,70 m2023Pasaules čempionāts3.14,96 mPanamerikas spēles1.14,75 m2024Pasaules čempionāts telpās2.14,90 mOlimpiskās spēles5.14,68 m2025Pasaules čempionāts telpās1.14,93 mPasaules čempionāts1.14,94 m

 Atsauces 

 Ārējās saites 

Kategorija:2002. gadā dzimušie
Kategorija:Kubas vieglatlēti
Kategorija:Trīssoļlēcēji
Kategorija:2024. gada vasaras olimpisko spēļu dalībnieki